Kui just soovida toekamat tulemust, siis luban (pika hambaga siiski   ) lisada kana või suitsulõhet, aga ma kinnitan teile, et täidab kõhtu ka niisama. Kastme  osas on varieerimisvõimalusi. Kas lisada juust kastmesse või mitte (mina lisan, sest nii jaotub see ühtlasemalt, aga ekstrakogus ikka tavaliselt salati peale ka), kas kasutada anšoovist või mitte, mina ei kasuta - aga kui, siis ikka päris anšoovist, mitte seda "anšoovist vürtsikilust" (mille taustast ma muidugi aru saan, aga minu arvates on siit ainult üks samm terminini 'hapukurk suvikõrvitsast' või mõne muu analoogini. Sest kui mõningatel andmetel on anšoovis nahata kilu, siis sama hästi võiks kooritud  suvikõrvits olla kurk…etc).